Document ID: 32006D0497

SKLEP POLITIČNEGA IN VARNOSTNEGA ODBORA BiH/9/2006
z dne 27. junija 2006
o imenovanju poveljnika sil EU za vojaško operacijo Evropske unije v Bosni in Hercegovini
(2006/497/SZVP)
POLITIČNI IN VARNOSTNI ODBOR JE -
ob upoštevanju Pogodbe o Evropski uniji in zlasti tretjega odstavka člena 25 Pogodbe,
ob upoštevanju Skupnega ukrepa Sveta 2004/570/SZVP z dne 12. julija 2004 o vojaški operaciji Evropske unije v Bosni in Hercegovini (1), in zlasti člena 6 Skupnega ukrepa,
ob upoštevanju naslednjega:
(1)
Svet je v skladu s členom 6 Skupnega ukrepa 2004/570/SZVP za sprejemanje nadaljnjih sklepov o imenovanju poveljnika sil EU pooblastil Politični in varnostni odbor (PVO).
(2)
V skladu s Sklepom PVO BiH/6/2005 je bil za poveljnika sil EU za vojaško operacijo Evropske unije v Bosni in Hercegovini imenovan generalmajor Gian Marco CHIARINI.
(3)
Poveljnik operacije EU je priporočil, da se za novega poveljnika sil EU za vojaško operacijo Evropske unije v Bosni in Hercegovini imenuje kontraadmiral Hansa-Jochen WITTHAUER.
(4)
Vojaški odbor EU je to imenovanje podprl.
(5)
V skladu s členom 6 Protokola o stališču Danske, priloženega Pogodbi o Evropski Uniji in Pogodbi o ustanovitvi Evropske skupnosti, Danska ne sodeluje pri pripravi in izvajanju sklepov in ukrepov Evropske unije, ki zadevajo obrambo.
(6)
Evropski svet je na zasedanju v Kopenhagnu 12. in 13. decembra 2002 sprejel izjavo, v skladu s katero se ureditve „Berlin plus“ uporabljajo in izvajajo le za tiste države članice EU, ki so tudi članice Nata ali stranke „Partnerstva za mir“, ter so tako sklenile dvostranske varnostne sporazume z Natom -
SKLENIL:
Člen 1
Za poveljnika sil EU za vojaško operacijo EU v Bosni in Hercegovini se imenuje kontraadmiral Hans-Jochen WITTHAUER.
Člen 2
Ta sklep začne učinkovati 5. decembra 2006.
V Bruslju, 27. junija 2006

Labels: 18
9
5
15